**PRAVILNIK O POVRAČILU POTNIH STROŠKOV ZA POTOVANJA V TUJINO**

1. Prosilec mora biti član DSP.

2. Vloga za povračilo potnih stroškov mora vsebovati uradno vabilo gostitelja.

3. Prošnja za povrnitev potnih stroškov se mora nanašati na potovanja v tekočem koledarskem letu.

4. Vsak član ima pravico do dvakratne povrnitve stroškov v tekočem koledarskem letu; v primeru pomanjkanja sredstev imajo prednost tisti, ki prosijo za povrnitev stroškov prvič.

5.

- Kadar potnika pošlje na pot v okviru programov MS DSP društvo, se v tem primeru lahko pokrije 100% stroška letalske vozovnice v ekonomskem razredu ali 100% stroška karte za vlak (II. razred).

- kadar prejme član vabilo od zunaj in komisija za MS odobri delno kritje potnih stroškov - se lahko krije do 75% stroška letalske vozovnice v ekonomskem razredu ali 100% stroška karte za vlak (II. razred). : za namen udeležbe na pomembnem literarnem dogodku.

- Pri letalskih kartah je obvezno iskati najcenejšo varianto med ponudbami agencij oziroma na spletnih straneh.

- V kolikor član ne predloži vozovnice za vlak oziroma letalsko karto, se mu odobri kilometrina po tarifi 0,18 EUR/km - skladno z veljavno uredbo za vsa javna sredstva.

6. Prosilec je po vrnitvi dolžan izpolniti »Obrazec – poročilo o potovanju v tujino«; če za prejšnja potovanja tega ni izpolnil, ni upravičen do povrnitve sredstev za naslednje potovanje.

7. Bazo podatkov vseh vzpostavljenih kontaktov zbranih 'Poročil o potovanju' članov DSP v tujino sproti vodi in ažurira tajništvo DSP v pisni in elektronski obliki. Baza podatkov mednarodnih kontaktov DSP je kot baza podatkov avtorska intelektualna lastnina DSP, dostopna pa je vsem članom DSP.